OzLabs/hebrew-wiki-articles huggingface dataset:
גיבור העמל הסוציאליסטי

גיבור העמל הסוציאליסטי (ברוסית: Герой Социалистического Труда) הוא תואר כבוד שהיה העיטור הגבוה בברית המועצות. הוא הוענק לראשונה בשנת 1939 ליוסיף סטלין.
== היסטוריה ==
בהתאם לצו של הסובייט העליון מ-27 בדצמבר 1938 העיטור מוענק לאזרחים עבור הישג יוצא דופן בתחום התעשייה, חקלאות, תחבורה, מסחר ומדע, עבור תרומה מיוחדת למדינה הסובייטית ולאזרחים שפעלו למען קידום המשק, המדע והתרבות למען הגדלת עוצמת ברית המועצות. בהתאם לצו זה למקבל התואר היה מוענק עיטור לנין ודיפלומה. בהתאם לצו מ-22 במאי 1940 התווספה מדליית "הפטיש והמגל" שהיא הייתה דומה מאוד למדליית מקבלי תואר גיבור ברית המועצות. כמו כן סוכם על הצבת פסל למקבל התואר במידה וכבר יש לו תואר גיבור ברית המועצות.

ב-3 במרץ 1949 הותר להעניק את התואר בפעם השנייה אך ללא הענקת עיטור לנין נוסף. למקבלי התואר בפעם השנייה היה מוצב פסל במקום לידתו. בשנת 1973 הוחלט על ביטול הגבלה להענקת התואר בפעם הרביעית, אך מעשית לא היו הענקות מסוג זה. בהתאם לצו מ-22 באוגוסט 1988 הופסקו הענקות בפעם השנייה.

עד לשנת 1949 הענקות בוצעו לעובדי תעשיות ביטחוניות, מנהיגי המדינה או עבור הישג יוצא דופן בתעשייה במהלך מלחמת העולם השנייה. בשנת 1949 התואר הוענק לראשונה עבור הישגים בתחום החקלאות ובשנת 1964 התואר הוענק לאמן. בשנת 1949 התואר הוענק לתלמידי בית הספר עבור הישג מיוחד בעבודה חקלאית.

בסך הכול היו 20,605 הענקות, מהם 205 אנשים קיבלו את התואר פעמיים ו-16 אזרחים קיבלו את התואר שלוש פעמים. התואר הוענק ללברנטי בריה, אך נשלל ממנו לאחר הרשעתו.

להלן מקבלי התואר 3 פעמים:
* אנטולי אלכסנדרוב - מדען בתחום הגרעין
* בוריס ואניקוב - מנהל בתחום תעשיות ביטחוניות
* ניקולאי דוחוב - מפתח נשק
* יעקב זלדוביץ' - מדען בתחום הגרעין
* סרגיי איליושין - מתכנן מטוסים
* מסטיסלב קלדיש - מתמטיקאי
* איגור קורצ'טוב - מדען בתחום הגרעין
* אנדריי סחרוב - מדען בתחום הגרעין. בעקבות ביקורתו על השלטון כל התוארים נשללו
* יפים סלבסקי - מנהל בתחום תעשייה ביטחרונית
* אנדריי טופולב - מתכנן מטוסים
* טורסונקול חמרקול - חקלאי
* יולי חריטון - מדען בתחום הגרעין
* ניקיטה חרושצ'וב - פוליטיקאי
* קונסטנטין צ'רניינקו - פוליטיקאי
* דינמוחמד קונאייב - פוליטיקאי
* קיריל שצ'ולקין - מדען בתחום הגרעין

לפי הדגם הסובייטי הונהג תואר זה גם במדינות אחרות שבהן הושכן משטר קומוניסטי:גבור העמל הסוציאליסטי של בולגריה, גבור העמל הסוציאליסטי של רומניה וכו'. בשנת 2013 הונהג ברוסיה גיבור העמל של רוסיה הדומה לדגם הסובייטי במאפייניו ועיצובו.

==קישורים חיצוניים==

*

קטגוריה:ברית המועצות: אותות ועיטורים אזרחיים
כליקותריים

כליקותריים (שם מדעי: "Chalicotheriidae"; מילולית: "בהמות חצץ") היא משפחה של מפריטי פרסה דמויי-סוס קדומים שחיו בתקופת האאוקן עד הפליסטוקן, לפני 46.2-0.781 מיליון שנה מזמננו. מאובניהם נתגלו באמריקה הצפונית, אפריקה ולאורך אירואסיה.

הכליקותריים דמו במראם לעצלני קרקע, לפנדה ענקית או לגורילות והיו בעלי גפיים קדמיות רחבות וארוכות ובעלי טפרים מאונקלים ארוכים, בעזרתם קטפו עלים ופירות מהעצים. הם היו כבדים מאוד, חלקם הגיעו למשקל של מעל 1.3 טון, וגולגולתם דמתה לגולגולת סוסים. הכליקותריים היו יצורים מגושמים שחיו על הקרקע באזורי יערות או סוואנות שיחים.

על אף המראה הדומה לסוסיים הם אינם נחשבים לקרוביהם, אלא קשורים יותר לאבות קדומים כגון ההירקותריום.

==מיון==
*תת-משפחה Chalicotheriinae
**אניסודון (Anisodon)
**Butleria
**כליקותריום (Chalicotherium)
*תת-משפחה Schizotheriinae
**אנכילותריום (Ancylotherium)
**בוריסיאקיה (Borissiakia)
**Chemositia
**Kalimantsia
**Limognitherium
**Lophiaspis
**מורופוס (Moropus)
**Nestoritherium
**טילוצפלוניקס (Tylocephalonyx)

==גלריה==
<gallery mode=packed>
קובץ:Chalicotherium paris.jpg
קובץ:Moropus elatus -R Somma.jpg
קובץ:Moropus Elatus.jpg
</gallery>

==קישורים חיצוניים==

*
קטגוריה:מאובני טקסונים שתוארו ב-1872
מקרוקניה

מַקְרוֹקֵנְיָה (שם מדעי Macrauchenia; פירוש השם הוא "לאמה ארוכה", והוא מבוסס על השם הלטיני הקדום של הלאמה "Auchenia") הוא סוג יונק פרהיסטורי דמוי-גמל מסדרת הליטופטרנה אשר חי בסוף תקופת המיוקן והפליסטוקן באמריקה הדרומית בערבות העשב הקדומות. המאובנים שלה התגלו בארגנטינה בערבות בהם מצא אותם החוקר צ'ארלס דרווין. מאובנים אלה נשלחו ללונדון שם נקראו בשם בידי ריצ'רד אוון. מאובנים נוספים התגלו בוונצואלה, צ'ילה ובוליביה.

== מאפיינים ==
חיה זו הייתה שונה מכל יונק מודרני, ועל אף שמה לא הייתה קרובה לגמליים או לשאר הפרסתנים, אך מילאה ככל הנראה את אותה גומחה אקולוגית, והדמיון נובע מאבולוציה מתכנסת. היא שייכת לקבוצת המרידיונגולטיים, בה היו גם הטוקסודון והאסטרפותריום.

המקרוקניה הייתה יצור גדול: הפרטים הבוגרים הגיעו לגובה של שלושה מטרים ולמשקל של 1,042 ק"ג, והיא הייתה בעלת חדק מיוחד לעזרה באכילת עלים, שהיה דומה לחדק הטפיר או הסאיגה.

בשל גודלה היא הייתה טרף רק לטורפי על כמו התיילקוסמילוס בעל ניבי החרב, ועופות האימה – הפורוסרקוסיים, אשר התמקדו ככל הנראה בצעירים או חולים. לאחר ההחלפה האמריקאית הגדולה הצטרפו טורפים נוספים: הארקטותריום העצום, זאב הבלהות, הפומה והיגואר, וטורף קטלני ביותר – הטיגריס השנחרבי שזינק עליהן בהפתעה ואז נשך אותן בשיניו החדות.

== בתרבות ==
המקרוקניה מופיעה בסדרה "ללכת עם חיות", בספר של דן סימונס ובסדרת סרטי ההנפשה "עידן הקרח".

== גלריה ==
<gallery mode="packed">
קובץ:Macrauchenia.JPG|שלד המקרוקניה
קובץ:Macrauchenia patachonica skull.jpg|גולגולת
קובץ:Macrauchenia (reconstruction).jpg
קובץ:Macrauchenia patachonica 2.jpg|alt=
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1838
קטגוריה:מקרוקניים
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בנאוגן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1838
מיפמורטיד

מיפמורטיד (Mifamurtide), המשווקת על ידי חברת טקדה בשם המסחרי מפקט (באנגלית: Mepact), היא תרופה המיועדת לטיפול באוסטאוסרקומה, סוג של סרטן עצמות התוקף בעיקר ילדים ומתבגרים, ועלול להיות קטלני בכשליש מהמקרים.

התרופה מאושרת באירופה ממרץ 2009 ובישראל כלולה בסל הבריאות משנת 2012.

==אופן הפעולה==
המרכיב הפעיל של התרופה הוא מיפמורטיד (Mifamurtide), מולקולה סינתטית המדמה מרכיב בדופן התא של חיידקים. מיפמורטיד נקשר לתאים במערכת החיסון ומשפעל אותם כנגד תאים סרטניים המגיעים לריאות, שכן גרורות בריאות מהוות את גורם התמותה הראשוני במחלה. תאי מערכת החיסון מזהים תאים סרטניים המגיעים לריאות וקוטלים אותם, וכך מפחיתים היארעות גרורות בריאות.
מבנה מולקולרי של התרופה,{{ש}} נוסחה כימית: C<sub>59</sub>H<sub>109</sub>N<sub>6</sub>O<sub>19</sub>P{{ש}} [[מסה מולרית: 1237.499 גרם למול, מספר CAS: 83461-56-7]]

==התוויה==
מפקט ניתנת לילדים, מתבגרים ומבוגרים צעירים (גילאים 2–30) החולים באוסטיאוסרקומה High grade עם מחלה מתקדמת וללא גרורות, לאחר הסרה כירורגית מלאה של הגידול הראשוני בעצם. התרופה ניתנת יחד עם הטיפול הכימותרפי לאחר הניתוח, על-מנת לשפר את שרידות החולים במחלה.
במחקר פאזה 3 רחב-היקף בחולי אוסטאוסרקומה, תוספת של מיפמורטיד לטיפול הכימותרפי תרמה משמעותית לשיפור שרידות החולים במעקב לאורך 6 שנים, בכך שהפחיתה את הסיכון לתמותה מהמחלה בכשליש בהשוואה לקבוצת הביקורת שקיבלה כימותרפיה ללא מיפמורטיד.

==תופעות לוואי==
במחקר פאזה 3 עם מיפמורטיד, מרבית תופעות הלוואי היו קלות-בינוניות. תופעות הלוואי הנפוצות ביותר כללו – צמרמורות, חום, עייפות, בחילה, טכיקרדיה (דופק מואץ), וכאבי ראש.

==קישורים חיצוניים==
*[http://www.doctors.co.il/ar/13102/טיפול+חדש+לסרטן+העצם+בילדים טיפול חדש לסרטן העצם בילדים] באתר דוקטורס
* 

==הערות שוליים==

קטגוריה:תרופות לטיפול בגידולים
קטגוריה:נוגדנים
קטגוריה:תרופות יתומות
בירגר יארל

סמל משפחתו
פסל המציג דימוי שונה של דמותו במרכז סטוקהולם
בירגר יארל (בשוודית: Birger Jarl, נשמע כבירייר יארל ; 1200 לערך - 21 באוקטובר 1266) נקרא גם בירגר מגנוסון (Birger Magnusson), שימש כעוצר שוודיה מ-1250 ועד מותו. תוארו היה יארל (ארל) של שוודיה, כלומר דוכס שוודיה (בלטינית: Dux Sweorum), ראש אצילי הארץ. מנהיג מרכזי בתהליך איחוד שוודיה מאוסף של שבטים ונחלות פיאודליות לאומה המונהגת על ידי מלך. הוביל את מסע הצלב השוודי השני להשלטת השלטון השוודי בפינלנד של ימינו (שלטון שנמשך כ-550 שנה) וייסד את בירת שוודיה, סטוקהולם.

== תולדות חייו ==
נולד לאחד מבתי האצולה הגדולים של שוודיה, בית ביילבו (Bjelbo) ומצד אמו היה נצר לבית האצולה היריב, בית סוורקר (Sverker). ב-1230 לערך נשא לאשה את אינגבורג אריקסדוטר (Ingeborg Eriksdotter), אחותו של אריק האחד עשר, מלך שוודיה. עוד לפני שקיבל את התואר יארל מאת המלך ב-1248, היה למנהיג טבעי. לפי מספר מקורות הוביל מסע צבאי כנגד רפובליקת נובגורוד וראשה, אלכסנדר נבסקי. המקורות הרוסיים מציינים בהקשר זה דו-קרב בו ניצח אלכסנדר את בירגר במסגרת קרב נייבה, אולם מקורות שוודיים, גרמניים, פיניים ובאלטיים אינם מכירים קרב זה כלל.

ב-1248 נפגש בירגר עם נציג האפיפיור, ויליאם ממודנה, ששכנע אותו לדרוש ממלכי שוודיה לאמץ את חוקי המלך של הכנסייה הקתולית. תנועתו של בירגר, שנקראה פולקונג (Folkung), התבססה על בית ביילבו, אך הייתה בעלת מאפיינים של מפלגה. בסיוע מדינת האפיפיור ערערה התנועה את סמכותם של המגנאטים (האצילים הפיאודלים השולטים בנחלותיהם) לטובת יצירת ממלכה נוצרית.

ב-1249 יזם את חתימת חוזה לדסה (Lödöse) שסיים עוינות ארוכת-שנים עם נורווגיה עליו חתמו מלכי שתי הארצות, אריק האחד-עשר והוקון הרביעי, מלך נורווגיה. לאחר מכן הנהיג את מסע הצלב השוודי השני לכיבוש פינלנד וניצורה, בתמיכת האפיפיור אינוקנטיוס הרביעי. השוודים ייסדו בישופות בראשות המסדר הדומיניקני באבו (כיום טורקו), שנשלטה מאופסלה, כבסיס לניצורם של הפינים. בעת שהותו בפינלנד מת המלך אריק האחד עשר, אולם בשל העדרו של בירגר המליכו המגנאטים המורדים את בנו בן ה-11, ולדמאר, למלך שוודיה. בירגר נותר במעמד של עוצר והחזיק בידו את השלטון האמיתי בשוודיה עד מותו.

במכתב מ-1252 מזכיר בירגר לראשונה את העיר שייסד, סטוקהולם, עיר שלטון מרכזית, שאיננה נמצאת בתחום שלטונו של אף אציל ומוגנת על ידי אגם מלארן. בירגר העניק זיכיונות לברית ערי הנזה להבטחת המסחר בשוודיה והסכים לייסוד מושבת-המסחר שלהם בגוטלנד, בה זכו לאוטונומיה. כך מסר למעשה חלק מהעצמאות הכלכלית השוודית לערי ההאנזה.

לאחר מות אשתו ב-1254, נשא בירגר לאשה את מתילדה מהולשטיין, אלמנת אבל, מלך דנמרק. הא מת בורנהם ונקבר במנזר ורנהם (Varnhems kloster).

לאחר מותו מלך בנו ואלדמאר לבדו עד למרידת אחיו מגנוס, שהסתייע בדנים ומלך בשם מגנוס השלישי, מלך שוודיה.

על שמו נקראו ערים, כיכרות ורחובות, ספינת נוסעים בקו סטוקהולם-מרייהאמן ובית מלון מרכזי בסטוקהולם.

== לקריאה נוספת ==
* ז'אק לה גוף, ימי הבינים בשיאם, דביר, 1993, עמ' 178-9

== קישורים חיצוניים ==

* [http://genealogics.org/getperson.php?personID=I00027037&tree=LEO גנאלוגיה]
* 
* 

קטגוריה:שליטי שוודיה
קטגוריה:דוכסים

קטגוריה:נפטרים ב-1266
הנודוס

שחזור של הנודוסים
הנודוס (שם מדעי: Henodus) הוא סוג של זוחל ימי נכחד מסדרת הפלקדונטים בעל מראה דמוי צבים, על אף שלא היה לו קשר קרוב אליהם. זוחל זה התגלה בממצאים בטיבינגן, גרמניה והוגדר ב-1936. בסוג זה נכלל מין אחד - Henodus chelyops.

== מאפיינים ==
זוחל ימי זה היה איטי מאוד וחי לאורך החופים של גרמניה בעת הטריאס העליון שלפני 228 עד 220 מיליון שנה. ממבנה המאובנים נראה שהוא חי בעיקר במים מליחים סביב לגונות ואף במים מתוקים ולא בים.

ההנודוס הגיע לאורך של מטר והיה בעל מראה מוזר דמוי צב עם שריון גדול ושטוח לאורך גבו. ואולם המבנה של השריון עשוי מחלק מעמוד השדרה שהתארך ולא מכלוב הצלעות כמו שיש לצבים. הדבר השאיר את הרגליים להתייצב מתחת לגופו. הוא היה בעל ראש קטן עם לסתות שטוחות שבהם רק שן אחת. המבנה שלהם מתאים לתזונה בסינון בדומה ללווייתני המזיפות, כך שהוא יכל לסגור את הפה במהירות על טרף קטן. אפשרות אחרת שסוברים מספר מדענים היא שהוא ניזון מצמחי מים שונים בהטיית הראש בדומה לסוג אחר מאותה סדרה - Atopodentatus.

== בתרבות ==
זוחל ימי זה הופיע במשחק עולם היורה: המשחק.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1936
קטגוריה:פלקדונטים
קטגוריה:בעלי חיים שחיו בטריאס עליון באירופה
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1936
קטגוריה:טקסונים שהתפתחו בטריאס עליון
טופולוגיה קבוצתית

טופולוגיה קבוצתית היא ענף בטופולוגיה העוסק בהגדרות הבסיסיות בטופולוגיה באמצעות תורת הקבוצות. היא מהווה הבסיס שעליו נבנים יתר תחומי הטופולוגיה, כמו טופולוגיה אלגברית, טופולוגיה גאומטרית וטופולוגיה דיפרנציאלית.

המבנה הבסיסי הנחקר במסגרת הטופולוגיה הקבוצתית הוא מרחב טופולוגי. זוהי קבוצה (שאיבריה קרויים "נקודות") שמוגדרת עליה "טופולוגיה" - אוסף של תת-קבוצות המקיימות אקסיומות מסוימות וקרויות קבוצות פתוחות. הקבוצות הפתוחות מאפשרות להתייחס באופן פורמלי ל"סביבה" של נקודה במרחב.

ההגדרה של מבנה טופולוגי מקורה בחקר התכונות של מרחבים מטריים (קבוצות בהן יש מושג של "מרחק") ובפרט המרחב האוקלידי המוכר. הדוגמה הבסיסית לסביבה של נקודה במרחב האוקלידי היא כדור סביב הנקודה.

אחד מהיתרונות של הטופולוגיה הקבוצתית הוא בכך שהיא מאפשרת לבחון תוצאות בסיסיות בחשבון אינפיניטסימלי, להכליל אותן, ולהשיל מעליהן הנחות מיותרות (הנובעות מהמבנה העשיר של הקבוצה בה עוסקים: שדה המספרים הממשיים שהוא שדה סדור שלם). כך למשל, תכונת הרציפות של פונקציות ממשיות ניתנת להכללה לכל מרחב טופולוגי (ראו רציפות (טופולוגיה)). משפט ויירשטראס הראשון המוכר מחשבון אינפיניטסימלי קובע שפונקציה רציפה בקטע סגור היא חסומה. זהו מקרה פרטי של משפט כללי הרבה יותר בטופולוגיה קבוצתית: תמונה רציפה של קבוצה קומפקטית היא קבוצה קומפקטית.

== לקריאה נוספת ==
* דניאלה ליבוביץ, [http://olvreader.sefereshet.org.il/Olive/OTB/OpenU/?href=C20521/2008/01/01 כרך א'] , 1997, הוצאת האוניברסיטה הפתוחה
* דניאלה ליבוביץ, [http://olvreader.sefereshet.org.il/Olive/OTB/OpenU/?href=C20521/2008/01/02 כרך ב'] , 1997, הוצאת האוניברסיטה הפתוחה
* דניאלה ליבוביץ, [http://olvreader.sefereshet.org.il/Olive/OTB/OpenU/?href=C20521/2008/01/03 כרך ג'] , 1997, הוצאת האוניברסיטה הפתוחה

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:טופולוגיה
MVVM

שמאל
Model View ViewModel או MVVM היא תבנית ארכיטקטורה בהנדסת תוכנה שתוכננה על ידי מיקרוסופט. התבנית מהווה המשך לתבניות הנדסה קודמות בסביבת UI שהן MVC ו-MVP. מטרת התבנית היא ליצור סדר באפליקציות UI ולשמור על עקרונות תכנות נכון כמו SRP ואפילו שאר עקרונות SOLID.

MVVM לא נוצרה עבור טכנולוגיה ספציפית אבל מקובלת מאוד בסביבת XAML בפרט ושפות Markup בכלל, ולמעשה היא סוג של תקן בפיתוח ל-WPF ,UWP, ובאופן חלקי גם ב Angular החל מגרסה 2, שכן פופולריות השיטה הכניסו את העקרונות לשימוש גם בסביבת WEB.

==עקרונות התבנית==
עקרונות התבנית הם מבנה של:
*Model - מודל מתאר על האובייקטים שמהווים את ה-Data של התוכנית. (הלוגיקה)
*View - החלק האחראי על הגרפיקה וממשק המשתמש. (ה-UI - User Interface), כמו כן הוא מחזיק מופע של ה-ViewModel.
*ViewModel - החלק אשר מהווה רכיב תקשורת בין החלקים ומחזיק רכיבי לוגיקה של UI. מחזיק מופע של Model.

הרעיון הוא הפרדה מוחלטת בין ה-View לבין ה-Model כשהתקשורת ביניהם היא באמצעות מנגנוני Commands להעברת פקודות\מסרים, ו-Data Binding בין ה-View ל-ViewModel כדי להציג נתונים.

קטגוריה:תבניות עיצוב
דנקליאוסטיוס

דגם ראש של דנקליאוסטיוס על קיר במוזיאון
דנקליאוסטיוס (שם מדעי: Dunkleosteus; מילולית: "העצם של דייוויד דנקל ממוזיאון הטבע של קליבלנד") הוא סוג של דג טורף גדול שחי בתקופת הדבון שהיה טורף-על בתקופתו וטרף חיות ימיות אחרות.

== מאפיינים ==
הדנקליאוסטיוס היה מהדגים הגדולים ביותר בדבון והגדול שבמיני הסוג, D. terrelli הגיע לאורך של 8.79 מטרים ולמשקל של מעל 4 טונות. בעבר נכלל בסוג הקרוב דיניכטיס, אך הופרד ב-1956. מאובניו נתגלו במספר אזורים, ביניהם אמריקה הצפונית, פולין, בלגיה ומרוקו.

מבנה לסתותיו הקרניות היו שונות מכל דג אחר, בדומה לשאר בני המחלקה בעלי שריון. הלסתות פעלו כמו מנגנון ארבעה מוטות של מכונה, עם ארבעה שרירים חזקים: הלסת התחתונה, שריון הלחי, שריר הגולגולת והשריר המחבר של הלסתות. מבנה חזק זה הביא לעוצמת נשיכה של כ-600 עד 755 ק"ג. מבנה זה עזר לו לרסק טרף בעל שריון בעצמו, כגון בעלי שריון אחרים או אמוניטים, וייתכן שהייתה לו יכולת שאיבה גדולה, בדומה לאבנוניים, תוך 50–60 אלפיות שנייה. בניגוד ללסתות היה שאר הגוף רך בהרבה והזכיר את שלדם של דגי הסחוס.

==מינים==
* Dunkleosteus terrelli
* Dunkleosteus belgicus
* Dunkleosteus denisoni
* Dunkleosteus marsaisi
* Dunkleosteus magnificus
* Dunkleosteus missouriensis
* Dunkleosteus newberryi
* Dunkleosteus amblyodoratus
* Dunkleosteus raveri

== בתרבות ==
דג ענק זה מופיע בסדרה מפלצות ים ובמשחק עולם היורה: המשחק.

==קישורים חיצוניים==

* 

קטגוריה:בעלי חיים שתוארו ב-1873
קטגוריה:טקסונים שתוארו בידי ג'ון סטרונג ניוברי
קטגוריה:בעלי שריון
קטגוריה:בעלי חיים שחיו בדבון באפריקה
קטגוריה:בעלי חיים שחיו בדבון באירופה
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1956
קטגוריה:טקסונים שהתפתחו בדבון
דליה מאירי

דליה מאירי (נולדה ב-1951) היא פסלת ואמנית ישראלית, מורה לפיסול ואומנות במכללת אורנים.

==קורות חיים==
מאירי נולדה במושב מולדת שבגליל התחתון. בשנים 1972 עד 1976 למדה אומנות בבצלאל. לאחר הלימודים נסעה לאיטליה והשתלמה שם בפיסול בשיש כחלק מזרם אמנות האדמה, בהמשך השתלמה בפיסול באבן קשה באוסטריה. ב-1977 חזרה למולדת ויצרה שם. במהלך השנים לימדה מאירי פיסול במכללת עמק יזרעאל ובמכללת אורנים, שם היא מלמדת עד היום. בנוסף מאירי מדריכת קבוצות מאורגנות באירופה, בסין והודו ובמרכז אמריקה. כיום היא מתגוררת ביישוב יובלים ויוצרת באזור התעשייה תרדיון הסמוך.

מאירי חברה באגודת הציירים והפסלים בישראל.

==עבודות נבחרות במרחב הציבורי==
במהלך השנים יצרה מאירי עשרות עבודות המוצגות במרחב הציבורי בארץ וכן בהודו ובאוסטריה. בין עבודותיה- פסלים, מיצבים ואנדרטאות.

מיצביה של מאירי הוצגו במוזיאון ישראל, בבית האומנים בירושלים, במשכן לאמנויות בעין חרוד ובגלריות נוספות.
<gallery>
קובץ:Untitled (1984-5) by Dalia Meiri.jpg|ללא כותרת, 1984-5אבןהמשכן לאמנות על שם חיים אתר
קובץ:PikiWiki Israel 15169 Statue of Dalia Meiri in Yuvalim.JPG| שער חלילים, יובלים, 1999
קובץ:PikiWiki Israel 15168 Statue of Dalia Meiri in Yuvalim.JPG|מאובנוש, יובלים, 1997-9
קובץ:PikiWiki_Israel_15167_Statue_of_Dalia_Meiri_in_Yuvalim.JPG|מאובנוש, יובלים, 1997-9
קובץ:PikiWiki Israel 32019 Water Gate.JPG|שער המים, מעלות תרשיחא, 1993
קובץ:שער אילן.jpeg|שער אילן, מעלות תרשיחא, 2001
קובץ:PikiWiki Israel 19295 quot;A Drumquot; by Dalia Meiri in Tel Aviv.JPG
Emekisraelli.JPG|קיר אמנות במרכז חזית בניין הספרייה ב, 1988
קובץ:DaliaMeiriBackToTheSea.jpg|"עם הגב לים", פארק דינה
קובץ:Dalia Meiri Windows to Mt. Tabor Afula 7.jpg|חלונות להר תבור, גבעת המורה, עפולה
</gallery>

==קישורים חיצוניים==

* [http://www.daliameiri.com/ האתר האישי של דליה מאירי]
* 

קטגוריה:מורות לפיסול בישראל
קטגוריה:מורים לפיסול בישראל
קטגוריה:סגל אורנים - המכללה האקדמית לחינוך
קטגוריה:פסלות ישראליות
קטגוריה:פסלים ישראלים
קטגוריה:מולדת (מושב): אישים
קטגוריה:יובלים: אישים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1951
קטגוריה:ישראלים שנולדו ב-1951
ארכלון

ארכלון (שם מדעי: Archelon; מילולית: "צב עתיק") הוא סוג של צב ים קדום שחי באזור אמריקה הצפונית והיה צב הים הגדול בעולם. הוא חי בתור הקרטיקון לפני 66–75 מיליון שנה ונכחד בהכחדת הקרטיקון הגדולה עם אחרוני הדינוזאורים.

== מאפיינים ==
המאובנים של צב זה התגלו ב-1895 בדקוטה הדרומית והכיל מין יחיד - Archelon ischyros, שפירושו: "חזק".

צב גדול זה הגיע לאורך 450 ס"מ מקצה לקצה, הטווח שבין סנפיריו הגיע ל-400 ס"מ ומשקלו הגיע עד 2,200 ק"ג, גדול יותר מכל צב מודרני כלשהו. היה לו שריון שטוח שנועד לעזור לו לצלול בחיפוש אחרי חסרי חוליות גדולים כמו מדוזות ורכיכות במעמקי הים הפנימי המערבי, בו חי. ככל הנראה מבנה חייו היה דומה לצב גלדי, צב הים הגדול ביותר כיום.

==קישורים חיצוניים==

* 

== גלריה ==

קטגוריה:פרוטוסטגיים
קטגוריה:בעלי חיים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1896
קבוצת eTeacher

[[סמלילה הקודם של החברה]]
קבוצת eTeacher היא חברה ישראלית פרטית אשר עוסקת בהקמת והפעלת בתי ספר בין-לאומיים וירטואליים סינכרוניים באמצעות רשת האינטרנט. החברה מפעילה כיום חמישה בתי ספר וירטואליים.

החברה משתפת פעולה עם משרד החוץ בתור גוף המשמש בית ספר מקוון לעברית עבור משפחותיהם של עובדי המשרד הנמצאים מחוץ לארץ. בנוסף, היא משתפת פעולה עם האוניברסיטה העברית בירושלים ביצירת תוכניות לימוד לעברית ומקרא, בשיתוף עם האוניברסיטה.

==היסטוריה==
החברה נוסדה בשנת 2000 על ידי זוג האחים בועז ויריב בן-נון. מייסדי החברה העריכו את היכולות של רשת האינטרנט כפלטפורמה ללימוד, תוך היכולת להגיע למספר רב יותר של תלמידים ברחבי העולם. בשנת 2002, משרד החוץ החל לעבוד עם החברה במטרה להעניק מסגרת לימוד עברית למשפחות עובדי השירות הדיפלומטי הישראלי מסביב לעולם, כך יצרה החברה מעין בית ספר מקוון לעברית.

בשנת 2008 החברה הרחיבה את פעילות לתחום השפות הפופולריות אנגלית וסינית. באותה שנה החברה גייסה כסף מקרן השקעות שווצרית בשם "Pamoja Capital" כדי להרחיב את הפעילות הבינלאומית שלה.

בינואר 2010 החלה החברה לשתף פעולה עם האוניברסיטה העברית בירושלים בלימוד השפות עברית, יידיש, עברית תנכית וארמית. תוכניות לימוד אלו מבוססות גם הם על לימוד מקוון וכוללות מימד אקדמי של עולם המחקר בשפות אלו. קורסים אלו ניתנים גם לסטודנטים של האוניברסיטה כחלק ממבנה הלימודים האקדמי.

בשנת 2017 החלה החברה להפעיל את "בית הספר הבינלאומי ללימוד תכנות לילדים".

בשנת 2020 השיקה החברה את "בית הספר הבינלאומי ללימוד אנגלית לילדים".

==בתי הספר הווירטואליים==
כאמור, שיטת הלימוד היא מקוונת ומבוססת על לימוד מבית התלמיד בצורה של שיעורים בזמן אמת, פורומים לדיון, תרגולים שונים וכלים נוספים. בחברה מועסקים כ-350 מורים בכל העולם

החברה מפעילה 5 בתי ספר וירטואליים:
* TekkieUni - בית ספר ללימוד תכנות לילדים ונוער (בישראל ממותג בשם "המרכז לפיתוח מנהיגות טכנולוגית") - במסגרת זאת נלמדים קורסים לפיתוח אפליקציות, רובוטיקה, ו-Scratch וקורס ללימודי צילום ועריכת וידאו ותפעול ערוץ יוטיוב.
* Highway To English - בית ספר ללימוד אנגלית. בית הספר מציע מגוון קורסים ברמות שונות המועבר בקבוצות קטנות או בשיעורים פרטיים על ידי מורים מוסמכים אמריקאים.
*Langaroo - בית ספר ללימוד אנגלית לילדים מגיל 5 עד 13, המציע שיעורים פרטיים אונליין המועברים על ידי מורים מוסמכים.
* The Rosen School of Hebrew - בית ספר ללימודי עברית מודרנית בשיתוף האוניברסיטה העברית. שבעה קורסים ברמות שונות ללימוד עברית מודרנית על ידי צוות מורים ישראלי
* The Israel Institute of Biblical Studies - בית ספר ללמודי מקרא ושפות מקראיות בשיתוף האוניברסיטה העברית. לימוד שפות מקרא, ארכאולוגיה ומגוון נושאים בתחום חקר המקרא.

לימוד העברית והשפות התנכיות נעשה בסיוע אנשי אקדמיה מהאוניברסיטה העברית, איתה עובדת החברה בין היתר גם בתוכניות לימוד כחלק מהתוכניות האקדמיות של הסטודנטים. ככל הנראה הקורסים בשפה העברית הם הגדולים יותר, במיוחד לאור שיתוף הפעולה עם משרד החוץ, הקורסים ביידיש מצד שני הם החדשים ביותר וקטנים יותר מבחינת היקף התלמידים.

==קישורים חיצוניים==
* [https://web.archive.org/web/20130506071504/http://languages.huji.ac.il/hebrew אודות קורסי השפות], באתר האוניברסיטה העברית בירושלים
* 
* [http://investing.businessweek.com/research/stocks/private/snapshot.asp?privcapId=4155011 פרופיל החברה] באתר "בלומברג"

קטגוריה:חברות ישראליות
סיג

מעבר דרך ערימת סיגים בקלרקדייל שב[[אריזונה, ובו נראות השכבות המקופלות החלודות אשר תומכות במבנה עקב תכונות האיחוי שלהן.]]
הסרת הסיגים בייצור ברזל. חריט עץ משנת [[1873]]
סיג הוא פסולת זגוגית מתהליך הצריפה לייצור מתכות. חומר בעל תכונות מאחות המאפשרות שימוש כמלט.

מתכות המצויות בהישג יד בטבע, לרוב אינם חומר יסוד אחד (הנקרא 'טהור') אלא מעורבים עם מתכות אחרות. בתהליך הצריפה בחום גבוה, ניתן לבודד במידה רבה את המתכת הרצויה, וחומרי הפסולת מהתהליך נקראים 'סיגים'. בתהליך הצריפה מקובל להוסיף מחמצנים שונים על מנת לשלוט בהרכב הסיגים, ובכך לשלוט בתהליך הצריפה והזיקוק, וכן כדי להגן על הציפוי הפנימי של הכבשן.

בצריפת נחושת, כסף ועופרת - מקובל להרחיק את שאריות הברזל והסיליקה (צורן דו-חמצני), כסיגים, בעוד שבצריפת ברזל, מתוך השתדלות על שמירת הברזל, מרחיקים בעיקר מלחי סידן, צורן, חמרן ומגנזיום. בשעת הוצאת הסיגים מהכבשן שופכים עליו מים, המקררים אותו בבת אחת מחום של כ-1,430° צלזיוס, מתחיל שלב ההתגבשות, הכולל שרשרת תגובות כימיות שמביאים את הסיגים לתכונתם המאחה. החומר עם המים מובל בתעלות על אגן, שם המים מסוננים ומושבים למערכת, והסיגים, הנראים כמו גרגרי חול ים, נותרים בו. נהוג כיום לגרוס סיגים אלו ולהכין ממנו אבקת מלט.

בעת העתיקה חומר דמוי זכוכית ירוקה או כחולה שהתגבש על גבי הסיגים מתהליך הנחושת, הותך ושימש בתעשיית הזכוכית והתכשיטים, וכן שימש כאבקה בתערובת צביעה, לצורך צביעתם של כלי חרס וחרסינה. שימושים מסוגים אלו נמצאו בעתיקות מצרים.

כיום, סיגים משמשים בתעשיית המלט בעיקר בתערובת עם צמנט פורטלנד. תוספת הסיגים מקטין את חדירת המים במלט, ומגביר את חוזקו לאורך זמן. השימוש בסיגים נחשב לידידותי לסביבה, בכך שמדובר במיחזור - שימוש בפסולת כחומר גלם.

==קישורים חיצוניים==

* 

==הערות שוליים==

קטגוריה:מטלורגיה
קטגוריה:תוצרי לוואי
עוז ראלי

עוז ראלי (נולד ב-22 בדצמבר 1987) הוא כדורגלן עבר ישראלי ששיחק בעמדת המגן. עוז ראלי כיום עוזר המאמן של קבוצת הנוער של מועדון ספורט אשדוד.

==קריירה==
ראלי גדל במחלקת הנוער של בני יהודה תל אביב וכבר מגיל צעיר נחשב לכישרון מבטיח. כשהוא בן 17 בלבד, ערך הופעת בכורה במדי הקבוצה הבוגרת של בני יהודה, במשחק במסגרת גביע הטוטו בעונת 2004/2005. בתחילת עונת 2005/2006 צורף ראלי באופן רשמי לסגל הקבוצה הבוגרת של המועדון., וב-21 באוקטובר 2006 ערך את הופעת הבכורה שלו בליגת העל, כשנכנס כמחליף בהפסד 0–4 למכבי תל אביב. במהלך עונת 2006/2007 המשיך לשחק בקבוצת הנוער, ובמקביל ערך 12 הופעות בליגת העל ועוד מספר הופעות בגביע הטוטו. בעונת 2007/2008 הפך לשחקן הרכב קבוע בבני יהודה, כשהוא משחק תחילה כקשר ולאחר מכן מוסת לעמדת המגן השמאלי.

ב-11 ביוני 2012 חתם לשנתיים באומוניה ניקוסיה מליגת העל הקפריסאית, אולם לאחר חודשיים החליט לעזוב את הקבוצה לפני שרשם במדיה אפילו דקת משחק אחת, וב-13 בספטמבר 2012 חזר לבני יהודה וחתם לשלוש שנים במועדון. בעונת 2013/2014 שימש כקפטן הקבוצה, אך בסיומה ירד עמה לליגה הלאומית, ובעונה שלאחר מכן סייע לקבוצה להעפיל בחזרה לליגת העל.

ב-2 בספטמבר 2015 חתם במכבי תל אביב לעונה אחת עם אופציה להארכת החוזה. ב-17 באוקטובר 2015 ערך את הופעת הבכורה שלו במדי מכבי תל אביב, בניצחון 2–1 על מכבי פתח תקווה. ראלי מיעט לשחק במדי מכבי תל אביב, ובינואר 2016 חתם בעירוני קריית שמונה לשנתיים וחצי. ב-9 בינואר 2016 ערך את הופעת הבכורה שלו במדי הקבוצה, בתיקו 1–1 נגד הפועל רעננה. עד תום העונה ערך ראלי 15 הופעות ליגה במדי עירוני קריית שמונה ובסיומה שוחרר מהקבוצה.

ב-11 ביולי 2016 חתם לשנתיים בבית"ר ירושלים. ב-14 ביולי ערך את הופעת הבכורה שלו במועדון, כשעלה כמחליף בניצחון 1–0 על אומוניה ניקוסיה במסגרת הסיבוב השני של מוקדמות הליגה האירופית, ובליגה שותף ב-14 משחקים בעונת 2016/2017. ב-4 ביוני 2017 חתם לעונה אחת בהפועל אשקלון. ב-1 באוקטובר 2017 כבש את שערו היחיד במועדון, במשחק מול מכבי תל אביב שהסתיים בתיקו 2–2, ובתום עונת 2017/2018 ירדה הקבוצה לליגה הלאומית.

ב-16 בספטמבר 2018 חזר לקדנציה שנייה בבית"ר ירושלים וחתם לעונה אחת במועדון. יום לאחר מכן כבר ערך את הופעת הבכורה המחודשת במדי הקבוצה, כשעלה מן הספסל בניצחון 3–2 על בני סכנין.

ב-7 ביולי 2019 חתם בהפועל אום אל-פחם, שעלתה לראשונה לליגה הלאומית.

ב-25 בנובמבר 2020 חתם בהפועל אשדוד מליגה א'.

ב-13 בספטמבר 2021 חתם בירמיהו חולון מליגה א'. ב-19 בדצמבר עבר לשמשון כפר קאסם, שוחרר ב-16 בינואר 2022 וחזר לחולון ב-8 בפברואר.

ב-26 באוקטובר 2022 חתם במכבי עמישב פתח תקווה מליגה ב.

ב-24 ביולי 2023 הודיע ראלי על פרישה ועל הצטרפותו כעוזר מאמן קבוצת הנוער של מועדון ספורט אשדוד.<ref></ref>

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:בת ים: כדורגלנים
קטגוריה:כדורגלני בני יהודה תל אביב
קטגוריה:כדורגלני מכבי תל אביב
קטגוריה:כדורגלני עירוני קריית שמונה
קטגוריה:כדורגלני בית"ר ירושלים
קטגוריה:כדורגלני הפועל אשקלון
קטגוריה:כדורגלני הפועל אום אל-פחם
קטגוריה:כדורגלני הפועל אשדוד
קטגוריה:ישראלים שנולדו ב-1987
המיטה הגדולה מוור

המיטה הגדולה מוור, כיום מוצגת ב[[מוזיאון ויקטוריה ואלברט, מוצג מספר W.47:1]]
המיטה הגדולה בשנת 1877, בפונדק סרסנס הד.
המיטה הגדולה מוור או מיטת ור הגדולה (באנגלית: The Great Bed of Ware), היא מיטה רחבת ממדים העשויה עץ אלון מגולף. מיטת האפיריון נבנתה בשנת 1590 והיא נחשבת למיטה הגדולה בעולם - אורכה 3.38 מטרים ורוחבה 3.26 מטרים (אורכה 10 רגלים ורוחבה 11 רגליים).

המיטה הייתה ממוקמת באכסניית וייט הארט (White Hart Inn) בעיירה ור, בהרטפורדשייר שבאנגליה, וכיום מוצגת במוזיאון ויקטוריה ואלברט בלונדון.

==היסטוריה==
המיטה נבנתה על ידי הנגר ג'ונס פרוסברוק, ככל הנראה תלמידו של האנס ורדמאן דה ורייס בשנת 1590, ויכלה להכיל למעלה מ-15 אנשים ישנים בו זמנית. המיטה מעוטרת בתגליפים בסגנון הרנסאנס. ככל הנראה התגליפים שעל המיטה היו צבעים בצבעים צבעוניים (שרידים של הצבעים נראים עד ימינו). המחזאי בן ג'ונסון נתן למיטה את שמה באזכורה בכתביו בשנת 1609.

במהלך המאה ה-19 עברה המיטה לפונדק סרסנס הד (Saracen's Head - הראש של הטורקי), ובשנת 1870 ויליאם הנרי טיל רכש את המיטה במטרה להציגה בגן תענוגות. לאחר סגירת הגן בשנות ה-20 של המאה ה-20 המיטה נמכרה, ובשנת 1931 נרכשה על ידי מוזיאון ויקטוריה ואלברט בו היא מוצגת כיום.

המיטה מוזכרת בספרים ומחזות רבים, ובהם במחזה "הלילה ה-12" מאת ויליאם שייקספיר משנת 1601, ובשיר דון ז'ואן מאת ג'ורג' גורדון ביירון.

==קישורים חיצוניים==

* 
* [http://collections.vam.ac.uk/item/O9138/bed-great-bed-of-ware/ המיטה הגדולה, באתר מוזיאון ויקטוריה ואלברט]
* [http://www.bbc.co.uk/news/entertainment-arts-17623057 המיטה] באתר ה-BBC.
קטגוריה:ערכים שבהם תבנית בריטניקה אינה מתאימה
קטגוריה:מיטות
קטגוריה:אוספי מוזיאון ויקטוריה ואלברט
פינו נואר

ענבי פינו נואר
פּינוֹ נוּאַר (בצרפתית: Pinot noir, מילולית: אצטרובל שחור) הוא זן ענבים המשמש להפקת יין אדום. מקורו של הזן הוא בחבל בורגון, צרפת.

ענבי פינו-נואר גדלים בכל רחבי העולם, אך בעיקר במקומות בהם קיימים תנאי אקלים קרירים. העלים של הזן קטנים בהשוואה לזנים אדומים אחרים כמו קברנה סוביניון ושיראז, והאשכול מזכיר במבנהו ובצורתו אצטרובל. הזן רגיש מאוד להשפעה חזקה מדי של קרני אור השמש, לרוחות, לקרה וגם לקרקע עליה הוא גדל, ולכן נחשב לקשה מאוד לגידול. לתנאי האקלים יש השפעה רבה על טעם הענבים ועל טעם היין המופק מהם.

==קישורים חיצוניים==

* 

קטגוריה:זני ענבים
ס.ו. זנדהאוזן

ס.ו. זנדהאוזן (בגרמנית: .Sportverein Sandhausen 1916 e.V) היא קבוצת כדורגל גרמנית מהעיר זנדהאוזן, דרומית להיידלברג שבבאדן-וירטמברג.

== היסטוריה ==
אחרי התחלה רעועה מבחינה כלכלית, התקדם המועדון בעקביות דרך הליגות הנמוכות עד שזכה לקידום לליגה האזורית ריין, אז ליגה חשובה בגרמניה, ב-1931, אבל שיחק בה רק עונה אחת לפני שירד. ב-1943 מוזגה הקבוצה עם "פאו. אף. בה. ויסלוך ואלדורף" (vfb wiesloch Walldorf) ועם "טה. אס. פאו ואלדורף" (TSV Walldorf) ויצרו יחדיו את "קה. אס. גה. ואלדורף-ויסלוך" (KSG Walldorf-Wiesloch).
הקבוצה המשולבת פורקה בסוף הסכסוך ואס. גה. זנדהאוזן (SG Sandhausen) הוקם מחדש כמועדון עצמאי בשלהי 1945. כ-6 שנים לאחר מכן הוחזר לו שמו המקורי. זנדהאוזן שיחקה כדורגל בלאנדסליגה (Landesliga) עד 1956 והתקדמה לליגת החובבנים של נודבאדן (Amateurliga Nordbaden). ב-1977 שיחקה הקבוצה בליגה הגבוהה בבאדן-וירטמברג.

ההצלחה הגדולה של הקבוצה הייתה בעונת 2011/2012, בה הקבוצה זכתה בליגה השלישית ועלתה לבונדסליגה השנייה בפעם הראשונה. הקבוצה נשארה בליגה הראשונה 11 עונות עד שבסיום עונת 2022/2023 ירדה לליגה השלישית. 

==סגל הקבוצה==
;נכון ל-18 ביולי 2022

 (קפטן)

== קישורים חיצוניים ==

* 

זנדהאוזן
קטגוריה:קבוצות כדורגל שהוקמו ב-1916
זונה (הלכה)

זונה בהלכה היא אישה האסורה בנישואים לכהן מחמת יחסי מין אסורים שקיימה, או מאחר שנולדה כגויה.

==מושג הזנות במקרא==

האיסורים העיקריים הקשורים לזנות במקרא הם:
* נישואי כהן לזונה.
* הבאת כספי הזנות לבית המקדש, "לא תביא אתנן זונה בית ה' אלהיך".

==הגדרת הזנות בהלכה==
התנאים נחלקו בהגדרה ההלכתית של זנות והביאו שש דעות מהי זונה. להלכה נקבע כי זונה היא . דהיינו, נוסף לגיורת ולשפחה ששוחררה, כל מי שנבעלה, בין מאונס ובין מרצון, למי שאסור לה להינשא לו – בין אם האיסור הוא חמור ועונשו כרת (כמו אשת איש שנבעלה לאחר או אישה שעשתה מעשה של גילוי עריות) ובין אם האיסור הוא קל, כמו אישה שנבעלה לממזר או לגוי, נעשית זונה.

להלכה פוסק הרמב"ם:

במקרה שהאישה נבעלה על ידי גבר שמותר לה והיא לא עונה על אחד התנאים שפורטו, היא מותרת לכהן ולא נחשבת לזונה. הגדרה זו נפסקה גם לעניין איסור אתנן, שאינו חל על תשלום שהתקבל תמורת יחסי מין שאינם בכלל המקרים הללו.

===איסור נישואים לכהן===

בנוסף לכל המקרים המובאים לעיל, דעת רבי אליעזר היא שהזונה האסורה לכהן היא כל אישה שקיימה יחסי מין ללא נישואין. לכל הדעות, הגדרת הזנות הפוסלת לכהונה אינה תלויה בתשלום עבור יחסי המין או אפילו בהסכמה להם. כמו כן, אף שבת גיורת כשרה לכהן, יש כוהנים שנהגו לא להתחתן איתה אם גם אביה הוא גר. השאלה האם ילדיו של כהן שנשא גיורת הם חללים, כלומר פסולים מכהונה כדלעיל, שנויה במחלוקת הפוסקים. בכל מקרה אין הם ממזרים.

==ראו גם==
* אין אדם עושה בעילתו בעילת זנות
* לא תנאף
* איסור קדשה

==קישורים חיצוניים==
* [http://tora.us.fm/tnk1/kma/qjrim1/zna.html מאמר על זנות] באתר הניווט בתנ"ך
* 

==הערות שוליים==

קטגוריה:נשים ביהדות
קטגוריה:הלכות אישות
קטגוריה:מיניות ביהדות
קטגוריה:זנות במקרא
קטגוריה:פרשת אמור
אמיר זיו-אב

אמיר זיו-אב (נולד בשנת 1949) הוא היו"ר של "[https://www.zivav.co.il/ זיו-אב טכנולוגיות בע"מ]". חבר הוועד המנהל של הטכניון ומרצה את הקורס אופטימיזציה לתארים מתקדמים בטכניון. כיהן בתפקיד המדען הראשי של משרד התחבורה, התשתיות הלאומיות והבטיחות בדרכים.

== ביוגרפיה==
אמיר זיו-אב הוא בעל תואר דוקטור מאוניברסיטת תל אביב להנדסה בתחום האופטימיזציה. בנושא גיבוש קונספטים טכנולוגים אופטימליים ואסטרטגיה טכנולוגית. הממציא של 20 פטנטים בתחומי המכניקה, תעשיית הפלסטיק, הרכב, התעופה והמכשור הרפואי.

בשנות ה-70 כיהן כחבר המטה למלחמה בתאונות דרכים בראשות סגן השר גד יעקובי. בשנים 1973–1976 היה בעל טור חודשי ב"מעריב" בנושאי תחבורה.

בשנים 1976–1983 לאחר לימודי ההנדסה חזר לשירות קבע בצה"ל כראש מדור תכנון מכני ביחידת יפת"ח, ולאחר מכן שימש כראש ענף פיתוח של חיל ההנדסה, כעוזר של האלוף ישראל טל בנושאי פיתוח טנק המרכבה, וכראש פרויקט בלשכת סגן הרמטכ"ל, האלוף יקותיאל אדם.

בשנים 1984–1987 שימש כמנהל הפיתוח האופטו-מכני וחבר ההנהלה המורחבת של "אופטרוטק" ("אורבוטק") ולאחר מכן כמנהל הפיתוח וחבר הנהלה של "כתר פלסטיק".

בתחילת שנות ה-90 ולאחר שהקים את חברת זיו-אב הנדסה שימש כיועץ בתחום תעשיית הפלסטיק לתעשיין סטף ורטהיימר. בשנת 1998 מונה ליו"ר הדירקטוריון של חברת "צפריר מהנדסים", חברה ציבורית שעסקה בשירותי הנדסה.

בשנת 1999 היה מעורב בתכנון פשרה ב"פרשת המשחן". פרויקט בו הועברו חלקים מטורבינות קיטור של "חברת החשמל", ממפעל התעשייה הצבאית ברמת השרון לתחנת הכוח באשקלון, שבגלל גודלם הצריך סגירה של כבישים והסרת עמודי תאורה. התוכנית להובלתם בשבת גרמה לפרישת מפלגת יהדות התורה מממשלת אהוד ברק.

בשנים 2001–2003 יועץ לנשיא "Peek Traffic" העולמית, באותן שנים גם שימש כשופט נציג ציבור בבית הדין לעבודה.

בשנים 2005–2014 שימש כחבר הוועד המנהל של מכללת אפקה להנדסה. (במקביל לחברות בחבר הנאמנים שנמשכת עד היום).

בשנים 2005–2010 שימש כחבר דירקטוריון חברת המו"פ של אוניברסיטת בר-אילן.

בשנים 2007-2016 שימש כחבר דירקטוריון החברה הממשלתית-ציבורית "עושות אשקלון"

בשנים 2011–2013 כיהן כמדען הראשי של משרד התחבורה, התשתיות הלאומיות והבטיחות בדרכים, וכן כיו"ר הוועדה הסטטוטורית בין-משרדית להתקני תנועה, בטיחות וניסויים ויו"ר ועדת ההיגוי לניהול ובקרת תנועה.

מאמרים על אסטרטגיה טכנולוגית ועל מערכות שפיתח זיו-אב פורסמו במספר ירחונים עולמיים כגון "Thinking Highways" (2013) ,"Machine Design", "Modern Plastics", "Automotive Engineering", "Kunststoffe", "Link".

מפרסם מעת לעת מאמרי אורח ב"דה-מרקר" ו"גלובס" בנושאי חברה, כלכלה, תקציב הביטחון וחינוך. בין השאר דוגל בתחבורה ציבורית בחינם, מאחר שהתועלת הכלכלית-חברתית שתצא מסבסוד מלא שלה הרבה יותר גבוהה מעלות הסבסוד.

===חיים אישיים===
זיו-אב נשוי ואב לשלושה ילדים. מתגורר בקרית-אונו.

== קישורים חיצוניים ==
* 
* מאמרי 
* 
* 
* 
; ממאמריו:
* 
* 
* 
* 

==הערות שוליים==

קטגוריה:מדענים ראשיים במשרדי ממשלת ישראל
קטגוריה:עובדי משרד התחבורה
קטגוריה:סגני-אלופים בצה"ל
קטגוריה:בעלי תואר דוקטור מאוניברסיטת תל אביב
קטגוריה:נציגי ציבור בבתי הדין לעבודה
קטגוריה:ישראלים שנולדו ב-1949
קטגוריה:סגל הטכניון - מכון טכנולוגי לישראל
עידן הברונזה

עידן הברונזה (בצרפתית: L'Âge d'airain) הוא פסל ברונזה מעשה ידי הפסל הצרפתי אוגוסט רודן משנת 1876. הפסל מתאר גבר עירום, בגודל טבעי (גובהו 182.9 ס"מ). 

רודן יצר מספר עותקים של פסל זה.

==היסטוריה==
הפסל הוצג לראשונה בתערוכה (סלון) בפריז שבצרפת בשנת 1877, ועורר שערורייה ציבורית בשל הריאליזם העז שלו. מבקריו של רודן טענו כי רודן לא פיסל למעשה את הפסל, אלא יצק גבס על גופו של דוגמן, ולאחר התייבשות הגבס, יצק לחלל שנוצר ברונזה, ולכן אין מדובר בפסל אלא ביציקה. רודן התנגד לטענות אלה בנחרצות והביא אמנים רבים שתמכו בכך שמדובר ביצירה פיסולית. התהודה הציבורית של הוויכוח הפכה את הפסל לפופולרי ביותר ורבים באו לראותו.

==מיקום הפסל==
ההעתקים של הפסל נמצאים במוזיאונים רבים ברחבי העולם:

{| class="wikitable sortable"
! מוזיאון
! עיר
! מדינה
|-
| הגלריה הלאומית הישנה || ברלין || גרמניה
|-
| מוזיאון צ'יאדו || ליסבון || פורטוגל
|-
| מוזיאון קליבלנד לאמנות || קליבלנד, אוהיו || ארצות הברית
|-
| מוזיאון קולומבוס לאמנות || קולומבוס, אוהיו || ארצות הברית
|-
| מוזיאון הונולולו לאמנות || הונולולו, הוואי || ארצות הברית
|-
| גלריית לידס לאמנות || לידס || ארצות הברית
|-
| מוזיאון המטרופוליטן לאמנות || ניו יורק, ניו יורק || ארצות הברית
|-
| המכון לאמנות של מיניאפוליס || מיניאפוליס, מינסוטה || ארצות הברית
|-
| מוזיאון ד'אורסיי || פריז || צרפת 
|-
| מוזיאון סומאיה || מקסיקו סיטי || מקסיקו
|-
| מוזיאון האמנויות היפות || בודפשט || הונגריה
|-
| מרכז הפיסול נאשר || דאלאס, טקסס || ארצות הברית
|-
| הגלריה הלאומית של קנדה || אוטווה, אונטריו || קנדה
|-
| מוזיאון ניו אורלינז לאמנות || ניו אורלינז, לואיזיאנה || ארצות הברית
|-
| מוזיאון אוניברסיטת פרינסטון לאמנות || פרינסטון, ניו ג'רזי || ארצות הברית
|-
| מוזיאון רודן || פילדלפיה, פנסילבניה || ארצות הברית
|-
| מוזיאון ויקטוריה ואלברט || לונדון || אנגליה
|-
| המוזיאון הלאומי לאמנות של קטלוניה || ברצלונה || קטלוניה
|}

==קישורים חיצוניים==

* [http://www.artble.com/artists/auguste_rodin/sculpture/the_age_of_bronze ניתוח היצירה] 
* [https://web.archive.org/web/20120403152627/http://www.musee-rodin.fr/en/collections/sculptures/age-bronze-0 "עידן הברונזה"] באתר מוזיאון רודן 
* [http://www.metmuseum.org/toah/works-of-art/07.127 עידן הברונזה] באתר מוזיאון המטרופוליטן לאמנות 

==הערות שוליים==

קטגוריה:פסלי עירום
קטגוריה:מוזיאון ד'אורסה: יצירות אמנות
קטגוריה:מוזיאון המטרופוליטן לאמנות
קטגוריה:אוספי מוזיאון ויקטוריה ואלברט
קטגוריה:אוגוסט רודן
She's Leaving Home

"She's Leaving Home" (בעברית: "היא עוזבת את הבית") הוא שיר של להקת הביטלס, שנכתב על ידי ונושא את הקרדיט לנון-מקרטני. השיר יצא לאור ב-1 ביוני 1967, ביחד עם האלבום Sgt. Pepper's Lonely Hearts Club Band.

== רקע ==
לנון ומקרטני כתבו שיר זה בהשראת כתבה בעיתון הדיילי מירור, שסיפרה על מלני קו, נערה בת 17 שעזבה את בית הוריה ולא ידוע היכן היא נמצאת. אף שמקרטני הצהיר כי תוכן השיר הוא בדוי לחלוטין, מלני קו טוענת כי השיר מדויק למדי. בפועל קו לא הלכה להיפגש עם סוחר מכוניות כפי שנכתב בשיר, אלא עם החבר שלה שהיה עובד בקזינו. כמו כן, בניגוד לתיאור השיר את הבריחה מהבית בשעת בוקר מוקדמת, קו ברחה מהבית בצהריים בזמן שידעה ששני הוריה בעבודה. קו נמצאה לבסוף לאחר 10 ימים מפני שהיא סיפרה למישהו על כך שהיא נמצאת עם החבר שלה.
 קו חזרה לבית הוריה כשהיא בהיריון, ועשתה הפלה. בכתבה ממגזין הרולינג סטונס נטען שקו היא דוגמה מייצגת לכל הנערים והנערות באותה תקופה (שנות ה-60 של המאה ה-20) שרצו לברוח מהבית ומחייהם.

מקרטני מספר על תהליך כתיבת השיר:

בצירוף מקרים מוזר, קו ומקרטני למעשה נפגשו 3 שנים לפני כתיבת השיר בעת שמקרטני היה שופט אורח בתוכנית טלוויזיה בשם "Ready Steady Go!" ב-1963. במהלך התוכנית בחר מקרטני את קו כזוכה בתחרות ריקודים.

== עלילת השיר ==
השיר מספר על נערה שעוזבת את ביתה מכיוון שאינה מרוצה מחייה. הבתים של השיר מתארים את קו העלילה של כלל הדמויות מצד אחד את הנערה והחששות שמלווים אותה, ומצד שני את ההורים והתמודדותם עם הבשורה שביתם ברחה מהבית.
הפזמון מתאר את קינתם של ההורים שלא מבינים מדוע ביתם עזבה אותם אחרי שהשקיעו בה כל מה שיכלו במשך השנים.

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|32
|}

==גרסאות כיסוי==
אמנים ביצעו גרסאות כיסוי לשיר זה של הביטלס, בהם:
*הארי נילסון באלבומו "Pandemonium Shadow Show" (1967).
*אסתר ואבי עופרים באלבומם "Up to Date" (1968).
*ריצ'י הייבנס באלבומו Richard P. Havens 1983 (1969).
*קתי מק'קורד באלבומה "Kathy McCord" (1970).
*אסֵוֹן באלבומו "Both Sides Now" (1971).
*סייריטה רייט באלבומה "Syreeta" (1972).
*בריאן פרי בפסקול הסרט "All This and World War II" (1976).
*אל ג'ארו באלבומיו "All Fly Home" (1978) ו-"Tenderness" (1994).
*סטיבן טיילר, הבי ג'יז, ג'יי מקינטוש וג'ון וילר בסרט "Sgt. Pepper's Lonely Hearts Club Band" (, 1978).
*מינה באלבומה "Kyrie (1980).
*בילי בראג וקארה טייווי באלבום שירי הביטלס "Sgt. Pepper Knew My Father" (1988).
*מק'קוי טיינר באלבום עיבודי הג'אז לשירי הביטלס (1995).
*קרל דוי באלבומו "Together" (2002).
*בראד מלדאו באלבומו "Day is Done" (2005).
*קארי אנדרווד בגמר העונה השישית של "אמריקן איידול" (2007).
*צ'יפ טריק באלבומם "Sgt. Pepper Live" (2009).
*אנדי טימונס באלבומו "Andy Timmons Band Plays Sgt. Pepper" (2011).
*אל דימיולה באלבומו "All Your Life" "2013).
*הפליימינג ליפס באלבומם "With a Little Help from My Fwends" (2014).

==קישורים חיצוניים==

==הערות שוליים==

קטגוריה:שירי 1967
קטגוריה:שירי הביטלס
קטגוריה:Sgt. Pepper's Lonely Hearts Club Band
קטגוריה:שירים באנגלית
קטגוריה:שירים המבוססים על אירועים אמיתיים
קטגוריה:שירים על בני נוער
קטגוריה:שירים על הורות
קטגוריה:בלדות משנות ה-1960
קטגוריה:בלדות פופ
קטגוריה:שירי בארוק פופ
קטגוריה:סינגלים שהגיעו למקום הראשון במצעד הסינגלים הבריטי
פינצ'י מור

פנינה (פינצ'י) מור (7 באוקטובר 1950, כ"ו בתשרי ה'תשי"א – 21 במאי 2013, י"ב בסיוון ה'תשע"ג) הייתה דוגמנית ישראלית, שזכתה לפרסום בעיקר בשנות ה-80.

== ביוגרפיה ==
מור גדלה ברמת גן. למדה בבית הספר התיכון אליאנס וסיימה בתעודת בגרות במגמת צרפתית.

בצעירותה עבדה כדיילת בחברת התעופה "אל על", במקביל סיימה תואר בספרות צרפתית באוניברסיטת תל אביב ועבדה כמורה פרטית לצרפתית.

בסוף שנות ה-70, בגיל 29, כשהיא כבר אם לשני בנים, החלה לדגמן בתצוגות אופנה ולצילומי עיתונות ומגזינים.

בשנות ה-80, בגיל 36, כשהיא כבר אם לשלושה ילדים, טסה להוואי לייצג את ישראל בתחרות היופי ״אשת העולם״ (מיס יוניברס לנשים נשואות) והוכתרה כסגנית שנייה.

דגמנה לאורך שנים בגדי ים של חברת "גוטקס" והייתה ידועה בגופה החטוב ורגליה הארוכות. אורי אבנרי העניק לה את הכינוי ״הרגליים של המדינה״.

בהמשך עסקה בהפקת אירועי אופנה גדולים בשיתוף עם מוטי רייף. ונבחרה לפרזנטורית הראשית של חברת הקוסמטיקה ״ז'נס קוסמטיקס״.

פינצ׳י הכירה את עמי מור, שהיה כלכל באל על, בתקופת עבודתה בחברה. השניים התחתנו ב-1974, ונולדו להם שלושה ילדים: דן מור - שחקן ויהלומן, טל - יזם הייטק, במאי וצלם, ומאי מאמנת כושר ויזמית בתחום הכושר. בשנות ה-90 התגרשו בני הזוג.
לאחר הגירושין חייתה מור בזוגיות עם מפיק האופנה מוטי רייף ולאחר מכן עם האדריכל נחמן אטשטיין.

בשנת 2010 אובחנה כחולת סרטן המעי הגס וב-21 במאי 2013 נפטרה. נקברה בבית העלמין באבן יהודה.

==קישורים חיצוניים==

* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:דיילות אל על
קטגוריה:דיילי אל על
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנפטרו מסרטן
קטגוריה:ישראלים שנפטרו מסרטן
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-2013
קטגוריה:ישראלים שנפטרו ב-2013
JLS (להקה)

JLS הייתה להקת בנים בריטית. התפרסמו כאשר השתתפו בעונה החמישית של הסדרה האקס פקטור והגיעו למקום השני כאשר הזוכה במקום הראשון הייתה הזמרת אלכסנדרה בורק. ב-24 באפריל 2013 התפרסם כי הלהקה תתפרק לאחר סיום סיבוב ההופעות האחרון שלהם.

==קריירה==
===2006-2008: הקמת הלהקה===
ויליאמס נכנס לעסקי המוזיקה על מנת לגייס כסף לעזור לאימו שחלתה בטרשת נפוצה. הוא נבחן למספר להקות בנים אך לא התחבר לאף אחת מהן, וויליאמס שאף להיות כמו להקת הבנים האהובה עליו בויז טו מן. הוא חשב להקים להקה משלו ודרך חברים משותפים הכיר את חומז. הבא שהצטרף ללהקה היה מריגולד והאחרון היה גיל. הארבעה התחברו והקימו את הלהקה שנקרא אז UFO. זמן קצר לאחר מכן חתמו על חוזה עם ההקלטות אפיק רקורדס.

===2008: האקס פקטור===
בתחילת 2008 נבחנו חברי הלהקה לעונה החמישית של תחרות הכישרונות האקס פקטור. לאחר שגילו כי להקה אחרת משתמשת באותו שם נאלצו לשנות את שם הלהקה ובחרו בשם JLS (ראשי תיבות של Jack the Lad Swing). הלהקה הייתה הלהקה האחרונה ששרדה מבין כל הלהקות אשר המנטור שלהם היה לואיס וולש. בגמר הגדול של העונה הגיעו לבסוף למקום השני כאשר במקום הראשון זכתה אלכסנדרה בורק. לאחר התחרות חתמה הלהקה על חוזה מחודש עם חברת אפיק רקורדס.

===2009-2010: אלבום בכורה===
ב-9 בנובמבר 2009 יצא אלבום הבכורה של הלהקה שנקרא JLS. הסינגל הראשון מהאלבום היה "Beat Again" שיצא ב-12 ביולי והגיע למעמד של זהב בממלכה המאוחדת. הסינגל השני יצא ב-1 בנובמבר והיה "Everybody in Love". ב-21 בפברואר 2010 יצא הסינגל השלישי והאחרון מהאלבום שהיה "One Shot".

===2010-2011: אלבום שני===
ב-2 ביולי יצא סינגל ראשון מתוך אלבומם השני שנקרא "The Club Is Alive". הסינגל השני יצא ב-12 בנובמבר והיה "Love You More". אלבומם השני יצא שבוע לאחר יציאת הסינגל השני, ב-19 בנובמבר 2010 ונקרא "Outta This World". ב-13 בפברואר 2011 יצא הסינגל השלישי והאחרון מהאלבום שיה שיתוף פעולה עם הזמר טייני טמפה ונקרא "Eyes Wide Shut".

===2011-2012: אלבום שלישי===
הסינגל הראשון מהאלבום השלישי של הלהקה היה "She Makes Me Wanna" שיצא ב-24 ביולי. האלבום השלישי של הלהקה נקרא "Jukebox" ויצא ב-14 בנובמבר 2011. ב-4 בנובמבר יצא הסינגל השני מהאלבום שהיה "Take a Chance on Me". ב-27 בנובמבר יצא המזמור לחג המולד, "Wishing on a Star", אותו שרו מתמודדי העונה שמינית של האקס פקטור וחברי הלהקה יחד עם להקת ואן דיירקשן. הסינגל השלישי והאחרון מהאלבום היה "Do You Feel What I Feel?" שיצא ב-1 בינואר 2012. ב-16 במרץ יצא השיר "Proud".

===2012: אלבום רביעי===
ב-5 בנובמבר 2012 יצא האלבום הרביעי של הלהקה שנקרא "Evolution". הסינגל הראשון מהאלבום יצא ב-21 באוקטובר והיה "Hottest Girl in the World". ב-14 בדצמבר שוחררו שני שירים מהאלבום, "Hold Me Down" ו"Give Me Life", כאשר שניהם הוכרזו כסינגלים הבאים מהאלבום.

===2013-הווה: אלבום להיטים ופירוק הלהקה===
בפברואר 2013 החלו חברי הלהקה לעבוד על חומרים לאלבומם החמישי. ב-24 באפריל 2013 הודיעו חברי הלהקה כי יוציאו לאור אלבום של אוסף הלהיטים שלהם ולאחר סיום סיבוב ההופעות שלהם הלהקה תתפרק. אלבום הלהיטים נקרא "Goodbye: The Greatest Hits".

==דיסקוגרפיה==
* 2009: JLS
* 2010: Outta This World
* 2011: Jukebox
* 2012: Evolution
* 2013: Goodbye: The Greatest Hits

==קישורים חיצוניים==

* 

קטגוריה:להקות בנים
קטגוריה:להקות פופ בריטיות
קטגוריה:זוכי פרס המוזיקה הבריטית
קטגוריה:משתתפי אקס פקטור (בריטניה)
מישהו בדרך הנה

מישהו בדרך הנה (בנורווגית: Nokon kjem til å komme) הוא מחזה פרי עטו של המחזאי הנורווגי יון פוסה, עבורו זכה בשנת 1996 בפרס איבסן. הצגת הבכורה שלו התקיימה בתיאטרון הנורווגי (Norske Teatret) ב-1996.

==עלילה==
המחזה מספר על בני זוג, שאין אנו יודעים דבר על עברם וקרויים בשמות "הוא" ו"היא". הם רוכשים בית מבודד ליד הים, ונוסעים להתגורר בו, על מנת להתרחק מהפרעות הסביבה ולהיות רק זה עם זו. האישה מביעה חשש או ציפייה לכך שמישהו יבוא לביתם והם לא יהיו לבדם ובן זוגה מנסה להרגיע אותה ואומר שאיש לא יבוא ושהם יהיו לבדם.

"הוא" נותר בבית ו"היא" יוצאת לחצר ורואה אדם כבן שלושים שקרוי "האיש".ש"האיש" מספר לה שהוא בעל הבית שעבור אליו בירושה מסבו וסבתו ולאחר מותם מכר את להם את הבית. "האיש" מפלרטט עם "היא". "הוא" מופיע ורואה את "היא" ו"האיש" ישובים זה לצד זה על הספסל וחש חוסר נוחות. "האיש" הולך ומבטיח שיבוא לבקר אותם. "הוא" אומר ל"היא" שהוא אוהב אותה ומביע חשש ש"היא" רוצה בקשר עם "האיש". "היא" מרגיעה אותו ואומרת שזה לא נכון.

הם משוטטים בבית המוזנח וכעבור זמן נשמעות דפיקות בדלת. בתחילה הם אינם רוצים לפתוח, אבל כשהדפיקות ממשיכות, "הוא" אומר ל"היא" שתפתח, אבל שהוא לא מסוגל לראות את "האיש" ונכנס לחדר צדדי. "היא" פותחת, "האיש" פותח בקבוק בירה, שותה ממנו ומכבד אותה. הוא משוחח איתה בידידות ומספר על סבתו. הוא כותב לה את מספר הטלפון שלו ואומר לה שתטלפן ושהם יכולים להיפגש. כש"האיש" הולך, "היא" ניגשת אל "הוא" שאומר לה בייאוש שהיא רוצה בקשר עם "האיש". היא אומרת שהיא לא תעשה זאת.

המחזה מסתיים כש"הוא" אומר:

==אודות המחזה==
לילך וולך כתבה בביקורת עכבר העיר אודות המחזה:

הבמאית לילך דקל-אבנרי אמרה על המחזה בריאיון להילה אהרון-בריק מאתר הבמה:

בתשובה לשאלתה של אהרון-בריק מה היא לוקחת באופן אישי מהמחזה ענתה דקל-אבנרי:

==המחזה בישראל==

בישראל המחזה עלה לראשונה במסגרת "העונה הנורווגית" בתיאטרון תמונע ב-6-4 ביוני 2009 והמשיך ורץ אחר-כך במסגרת תמונע. זהו המחזה הראשון ועד כה (2013) היחידי של פוסה שעולה בישראל. ההצגה זכתה בפרס קיפוד הזהב לעיצוב התאורה בפרינג' 2009.
* יוצרים: תרגום – דורון תבורי, בימוי – לילך דקל-אבנרי, דרמטורגיה – שלומי ליברמן, עיצוב חלל ותפאורה – איריס מועלם, עיצוב תאורה - איריס מועלם, עומר שיזף. עיצוב תלבושות (ברשימת הקרדיטים כתוב "סטיילינג") – ענבל ליבליך. מוזיקה מקורית וביצוע חי – יניב מינצר.
* שחקנים: הוא – גל הויברגר, היא – לני שחף, האיש – יפתח אופיר.

==קישורים חיצוניים==
* יון פוסה, [https://web.archive.org/web/20131007121640/http://www.tmu-na.org.il/_Uploads/75someoneisgoingtocome.pdf "מישהו בדרך הנה"], בתרגומו של דורון תבורי
* [http://www.tmu-na.org.il/Index.asp?ArticleID=1512&CategoryID=166 עמוד ההצגה "מישהו בדרך הנה"], באתר תיאטרון תמונע

==הערות שוליים==

קטגוריה:ספרות נורווגית
קטגוריה:מחזות משנות ה-1990
המוזיאון לאמנות יפה (בודפשט)

מוזיאון האמנויות היפות (בהונגרית: Szépművészeti Múzeum) הוא מוזיאון לאמנות בבודפשט, בבירת הונגריה.

== מיקום ומבנה ==
מבנה המוזיאון ניצב בכיכר הגיבורים בפתח הפארק העירוני של בודפשט, מול בניין היכל האמנות, שחזיתו דומה. המבנה הוקם בין השנים 1900-1906 בסגנון נאו-קלאסי.

== האוסף ==
המוזיאון מיועד להצגת אמנות לא-הונגרית ומורכב משישה אוספים: 
*אמנות מצרים העתיקה - אוסף גדול (השני בגדלו במרכז אירופה) של אמנות מצרית בעיקר פרי מחקריו של האגיפטולוג ההונגרי אדוארד מאהלר שנרכש בשנות ה-30 של המאה ה-20
*אמנות יוון העתיקה ואמנות קלאסית - האוסף מכיל בעיקר פסלי שיש, בהם "הרקדן מבודשט", פסל שיש מהמאה ה-3. כן מוצגים כלי קרמיקה וארד
*ה"מאסטרים" (ציירי המאות 13 עד ה-18) - 3,000 ציורים המתארים את תולדות האמנות באירופה בהם ציורי מאיטליה, גרמניה, הולנד ופלנדריה, צרפת, בריטניה וספרד. בין אוצרות האמנות "דיוקן איש צעיר" מאת ג'ורג'ונה, "המדונה של סטרהאזי" מאת רפאל, מספר ציורים של אניולו ברונזינו, טיציאן, טינטורטו, "דיוקן איש צעיר" של אלברכט דירר, "יוחנן המטביל" מאת פיטר ברויגל האב ויצירות מאת רובנס, פרנס הלס, אל גרקו, ולסקז וגויה.
*פיסול מימי הביניים ועד המאה ה-17 - מכיל פיסול איטלקי ברובו שגולת הכותרת שלו היא פסל ארד קטן של פרש מאת לאונרדו דה וינצ'י. כמו כן מוצגים פסלי עץ צבוע מגרמניה ואוסטריה.
*אמנות המאה ה-19 וראשית ה-20 - רצף היסטורי של יצירות מאסכולת בידרמייר הפריזאית, דרך אמנות רומנטית המיוצגת על ידי יצירות של אז'ן דלקרואה, ז'אן-בטיסט קאמי קורו וגוסטב קורבה ועד האימפרסיוניזם (מאנה, פיסארו, רנואר וטולוז-לוטרק). כמו כן מוצגים פסלים מאת אוגוסט רודן וקונסטנטן מנייה
*אמנות גרפית - 10,000 רישומים ו-100,000 הדפסים המציגים את המסורת הגרפית של אירופה, ברובם מרכישות אוסף בית אסטרהאזי. גולת הכותרת של האוסף הם רישומים לציור "קרב אניירי" של דה וינצ'י, 15 רישומים של רמברנדט, 200 רישומים ואקווטינטינות של גויה.
**אוסף ויקטור וסרלי - אוסף יצירות גרפיות מאת האמן ההונגרי ויקטור וסרלי, חלק מהאוסף המוצג דרך קבע במוזיאון המוקדש לאמן זה באובודה

== קישורים חיצוניים ==

* 

אמנות
בודפשט
קטגוריה:מוזיאונים לארכאולוגיה מצרית